**Súhrn opatrení prijatých po ústrednom krízovom štábe SR 12. marca 2020**

Železničná doprava

* Medzinárodné vlaky nebudú od 13. marca 7:00 hod premávať.
* Vnútroštátna osobná železničná doprava bude od soboty 14. marca 2020 premávať každý deň podľa grafikonu zodpovedajúcemu sobote.
* ZSSK pokračuje v pravidelnej dezinfekcii vozňov. Rovnako ŽSR dezinfikuje priestory staníc.

Autobusová doprava

* Rovnako aj medzinárodné autobusové spoje nesmú premávať zo Slovenska, ani smerom na Slovensko od zajtra, 7:00 hod

Kamiónová preprava tovaru

* Nákladná preprava je povolená ako na vnútroštátnych, tak aj medzinárodných trasách s cieľom zabezpečiť zásobovanie.
* Vodiči kamiónov musia byť vybavení ochrannými pomôckami.

Lodná doprava

* Osobné výletné lode nesmú na Slovensku od zajtra 7:00 hod pristavovať. Preplávať územím bez zastavenia môžu.

Letecká doprava

* Všetky medzinárodné osobné lety zo Slovenska aj na Slovensko budú zastavené po schválení Vládou SR.

Pošta

* Slovenská pošta funguje v obmedzenom režime, podľa potreby upravuje otváracie hodiny. Pobočky podliehajú pravidelnej dezinfekcii.

Karanténa

* povinná 14-dňová karanténa pre všetkých ľudí, ktorí sa vrátia zo zahraničia (akýkoľvek štát) – nedodržanie sa trestá pokutou do výška 1 650 eur

Školy

* od pondelka 16. marca zatvorenie všetkých predškolských a školských zariadení, centrá voľného času či iné organizované voľnočasové aktivity pre deti
* posun maturít o 2 týždne – odporúčaný posun prijímacích skúšok na vysoké školy

Hranice

- veľké hraničné priechody zatiaľ zostanú otvorené, ale zavádzajú sa na nich kontroly s tým, že na územie SR budú mať povolený vstup len osoby, ktoré sa preukážu oficiálnou formou pobytu – trvalým, prechodným, atď. a platným cestovným dokladom. Malé hraničné priechody sa zatvoria.

Voľnočasové aktivity

* od 13. marca - zatvorenie lyžiarskych stredísk, wellness centier, zábavných parkov, aquaparkov, barov, diskoték, fitness centier, kúpeľov,
* zatvorenie kultúrnych zariadení – divadlá, kiná, múzeá,
* pokuta pre právnickú osobu, ktorá neuposlúchne je viac ako 10 000 eur,
* zákaz návštev v domovoch sociálnych služieb, domovoch dôchodcov, detských domovoch, zákaz návštev v nemocniciach.

Nakupovanie

počas víkendu 14. – 15. marca (najbližší víkend) v obchodných centrách možnosť nakúpiť len potraviny, drogériu či lieky, otvorené sú aj novinové stánky.

**V pondelok 16. marca sa na Ústrednom krízovom štábe SR vyhodnotí situácia a rozhodne sa čo ďalej**

Služby pre občanov

* obmedzenie otváracích hodín na klientskych centrách, či okresných úradoch na tri hodiny denne,
* obmedzenie fungovanie sociálnej poisťovne – agendu vybavujte emailom alebo telefonicky,
* špeciálna OČR – nakoľko deti sú doma zo zákona – nahlasuje sa telefonicky – netreba nikam chodiť osobne.